**Revens dvergbendelorm** (*Echinococcus multilocularis*) er en bendelorm (parasitt) som først og fremst lever i rødrev, ulv, mårhund og andre hundedyr. Som mellomvert bruker parasitten mus og andre gnagere, men kan også bruke mennesker.

I Europa finnes *Echinococcus multilocularis* først og fremst i Mellom-Europa og nordøst i europeisk Russland. I 1999 ble parasitten oppdaget på Svalbard, dit den sannsynligvis hadde kommet med fjellrev på vandring fra Russland, men man har fremdeles ikke funnet parasitten på fastlandet i Norge. Den ble i februar 2011 påvist for første gang i Sverige, og er kjent fra spredte tilfeller sør i Danmark og altså på Svalbard.

Det finnes to ulike dvergbendelormer, hundens dvergbendelorm *Echinococcus granulosus* og revens dvergbendelorm *Echinococcus multilocularis*. Parasittene lever i vertsdyrenes tarm, og produserer egg som skilles ut i avføringen.

Livsløp
-------

Larver av bendelormen, sett gjennom mikroskop
De voksne parasittene bor i tynntarmen til hovedverten (rev, ulv, mårhund eller hund). Eggene spres ut i naturen via vertens pels eller sammen med vertens avføringen, der de f.eks. blir spist av mus. I musen klekkes eggene og bendelormen går via blodet til leveren, der den danner cyster, som utvikler parasittlarver. Når så hovedverten (rev, ulv, mårhund eller hund) eter smågnagerne, kommer larvene inn tynntarmen, og utvikler seg til voksne parasitter (bendelormer).

Parasittene kan også overføres mellom hovedvertene ved f.eks ulv spiser rev og/eller mårhund.

Konsekvenser for mennesker
--------------------------

Mennesker kan muligvis få i seg eggene ved å spise bær eller sopp, det er tilrådelig å vaske bærene og å varmebehandle soppen. Larvene søker seg til menneskets lever, og fører til leversvikt (alveolar hydatid disease, AHD). Tidligere regnet man med en levetid på høyst 10 år for AHD-pasienter, men med nyere medisin kan man regne med lengre levetid.

### Høy dødelighet

Grunnen til at man har fryktet at parasitten skulle spre seg hit, er at den kan gi alvorlig sykdom – Ekinokokkose – som er grunnen til at den er fryktet i Mellom-Europa, hvor parasitten er vanlig hos rødrev. Ekinokokkose forårsaker svulstlignende prosesser ulike steder i kroppen der larvene utvikler seg. I alvorlige tilfeller kan hjerne eller lever påvirkes. Dette er en prosess som tar lang tid og det kan gå år før symptomer opptrer. Dødeligheten kan være høy for *E. multilocularis*.

### Kulturelle konsekvenser

I Mellom-Europa er bortimot 60 % av revene smittet av *Echinococcus multilocularis*. Tallet på faktiske sykdomstilfeller i Europa er likevel lavt. og innsankede bær er en lite sannsynlig smittekilde. I land med høy forekomst av parasitten gis befolkningen råd om god håndhygiene etter kontakt med dyr og jord, og varmebehandling eller nøye skylling av bær og sopp.

Spredningsrisiko
----------------

Parasitten kan komme til Norden på tre måter:

* Via ville dyr, som rev, ulv og mårhund.
* Via import av tamdyr, særlig hunder
* Via import av matvarer

I Fremmedartslista er *Echinococcus multilocularis* vurdert til *svært høy risiko* på grunn av stort invasjonspotensial og middels økologisk effekt.

Referanser
----------

1. ↑  «Artsdatabankens artsopplysninger»Åpent tilgjengelig. Artsdatabanken. 11. april 2023. Besøkt 11. april 2023.
2. 1 2  Magnusson C, Hamnes I, Karlsbakk E og Tangvik MP (11. august 2023). «Flatormer. Vurdering av økologisk risiko for revens dvergbendelorm *Echinococcus multilocularis* som SE for Fastlands-Norge med havområder»Åpent tilgjengelig. *Fremmedartslista 2023*. Artsdatabanken. Besøkt 13. september 2023.
3. 1 2  Trygt å spise norske bær. Mattilsynet i samarbeid med Helsedirektoratet, Folkehelseinstituttet, Veterinærinstituttet, NIBIO, Havforskningsinstituttet, Vitenskapskomiteen for mat og miljø (VKM) og Direktoratet for strålevern og atomsikkerhet. Hentet fra *mattilsynet.no* 14. oktober 2022
4. ↑  tv2nyhetene.no Døds-parasitt funnet i Sverige
5. ↑  njff.no Dvergbendelorm funnet i Sverige [*død lenke*]
6. ↑  Research European Echinococcosis Registry: Human Alveolar Echinococcosis, Europe, 1982–2000
7. ↑  Heidelbeeren, Bärlauch und Hund: Wo der Fuchsbandwurm wirklich lauert Arkivert 12. august 2011 hos Wayback Machine.
8. ↑  «Riebannjáŋkkár *Echinococcus multilocularis*». *Fremmedartsbasen 2018*. Artsdatabanken. Besøkt 22. januar 2020.

Litteratur
----------

* Andreassen, Vegar 2003. *Dødelig parasitt på Svalbard*.
* EELA. *Riskinarviointi Echinococcus multiloculariksen leviämisestä Suomeen ja Suomessa*, Helsinki 2001
* Henttonen, H & Haukisalmi, V. *Echinococcus multilocularis – ihmisen vaarallisin loinen Euroopassa: elämänkierto ja levinneisyyden nykytilanne*. Suomen Riista 46, 200: 48-56
* Saari, Seppo. *Echinococcus multilocularis – heisimato (myyräekinokokki), joka toivottavasti pysyy maamme rajojen ulkopuolella*.
* Thompson, R. C. A. & Lymbery A. J, 1995. *Echinococcus and hydatid disease*. CAB International
* Veterinærinstituttet, Overvåkingsprogrammene: Dvergbendelorm.

Eksterne lenker
---------------

* (en) *revens dvergbendelorm* i Encyclopedia of Life Rediger på Wikidata

* (en) *revens dvergbendelorm* i Global Biodiversity Information Facility Rediger på Wikidata

* (no) *revens dvergbendelorm* hos Artsdatabanken Rediger på Wikidata

* (sv) *revens dvergbendelorm* hos Dyntaxa Rediger på Wikidata

* (en) *revens dvergbendelorm* hos Fauna Europaea Rediger på Wikidata

* (en) *revens dvergbendelorm* hos NCBI Rediger på Wikidata

* (en) *Kategori:Echinococcus multilocularis* – bilder, video eller lyd på Wikimedia Commons Rediger på Wikidata

* *Echinococcus multilocularis* – detaljert informasjon på Wikispecies Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** GND **·** NKC
 |